曾志偉上任後，曾經表示tvb嘅強項係合家歡市場，節目適合8個月至88歲，內容唔走偏鋒，唔教壞細路。佢又引入咗唔少外援參與電視劇製作，希望為製作帶來改變，其中葉念琛主理嘅《美麗戰場》同埋王晶主理嘅《一舞傾城》，都加入咗唔少強姦戲嘅元素，前者蔣家旻角色被強姦嘅劇情，長達兩分鐘，比起平時劇集嘅一秒強姦戲長好多，甚至成為《東張西望》宣傳劇集嘅重點。